ΨΗΦΙΣΜΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΡΧΟΜΕΝΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ

της 5ης Οκτωβρίου 1995

σχετικά με την καταπολέμηση του ρατσισμού και της ξενοφοβίας στούς τομείς της απασχόλησης και των κοινωνικών υποθέσεων

(95/C 296/05)

ΤΟ ΣΥΜΒΟΥΛΙΟ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΡΧΟΜΕΝΟΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την Διακήρυξη του Ευρωπαϊκού Κοινοβουλίου, του Συμβουλίου και των Αντιπροσώπων των κρατών μελών, συνελθόντων στα πλαίσια του Συμβουλίου, και της Επιτροπής, της 11ης Ιουνίου 1986 (1), καθώς και όλα τα ψηφίσματα που εγκρίθηκαν έκτοτε σχετικά με το θέμα αυτό, και ειδικότερα το ψήφισμα του Συμβουλίου και των Αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 29ης Μαΐου 1990 σχετικά με την καταπολέμηση του ρατσισμού και της ξενοφοβίας (2),

τα συμπεράσματα σχετικά με το ρατσισμό και τη ξενοφοβία που ενέκρινε το Ευρωπαϊκό Συμβούλιο στις συνόδους που έγιναν στην Κέρκυρα στις 24 και 25 Ιουνίου 1994, στο Έσσεν στις 9 και 10 Δεκεμβρίου 1994 και στις Κάννες στις 26 και 27 Ιουνίου 1995,

Εκτιμώντας:

ότι η συνθήκη για την Ευρωπαϊκή Ένωση, στο άρθρο ΣΤ παράγραφος 2, ορίζει, ότι η Ένωση σέβεται τα θεμελιώδη δικαιώματα, όπως κατοχυρώνονται με την Ευρωπαϊκή Σύμβαση για την Προστασία των Δικαιωμάτων του Ανθρώπου και των Θεμελιωδών Ελευθεριών, που υπογράφηκε στη Ρώμη στις 4 Νοεμβρίου 1950, και όπως προκύπτουν από τις κοινές συνταγματικές παραδόσεις των κρατών μελών, ως γενικές αρχές του κοινοτικού δικαίου 7

ότι τα κράτη μέλη στην Ενιαία Ευρωπαϊκή Πράξη τόνισαν την ανάγκη «να προωθήσουν από κοινού τη δημοκρατία με βάση τα θεμελιώδη δικαιώματα που αναγνωρίζονται από τα συντάγματα και τους νόμους των κρατών μελών, τη Σύμβαση για την Προστασία των Δικαιωμάτων του Ανθρώπου και των Θεμελιωδών Ελευθεριών και τον Ευρωπαϊκό Κοινωνικό Χάρτη, και ιδίως την ελευθερία, την ισότητα και την κοινωνική δικαιοσύνη» 7

ότι, παρά την πρόοδο που έχει επιτευχθεί χάρη στις προσπάθειες που έχουν καταβληθεί τα τελευταία χρόνια από τα κράτη μέλη για την εξασφάλιση των θεμελιωδών δικαιωμάτων του ατόμου και για την ανάπτυξη πολιτικών ένταξης, η ρατσιστική και ξενόφοβη βία εξακολουθεί να υφίσταται στην Ευρωπαϊκή Ένωση, με αρνητικές συνέπειες για την κοινωνική συνοχή 7

ότι η επικρατούσα ανεργία προκαλεί την αύξηση των οικονομικών δυσκολιών, αποκλείει εκατομμύρια άτομα της Ευρωπαϊκής Ένωσης από κάθε αξιοπρεπή συμμετοχή στην οικονομική, κοινωνική και πολιτική ζωή, και αποτελεί πρόσφορο έδαφος για την ανάπτυξη τάσεων ρατσισμού και ξενοφοβίας 7

ότι η κατάργηση κάθε τύπου φυλετικών διακρίσεων, έμμεσων ή άμεσων, καθώς και τάσεων και συμπεριφορών που εμπνέονται από το ρατσισμό και τη ξενοφοβία, απαιτεί τη λήψη αποτελεσματικών εθνικών μέτρων και έλεγχο αυτών εκ μέρους των εθνικών, περιφερειακών και τοπικών αρχών 7

τα ψηφίσματα, του Ευρωπαϊκού Κοινοβουλίου, της 27ης Οκτωβρίου 1994 (3) και της 27ης Απριλίου 1995 (4), ιδίως δε την ανησυχία του για την εκλογική υποστήριξη της οποίας έτυχαν ομάδες εξαρτώμενες από ξενόφοβες και ρατσιστικές ιδέες 7

ότι, στο ψήφισμά του της 19ης Ιανουαρίου 1995 σχετικά με τη Λευκή Βίβλο (5) για την ευρωπαϊκή κοινωνική πολιτική, το Ευρωπαϊκό Κοινοβούλιο ζήτησε από την Επιτροπή «να υποβάλει προτάσεις προκειμένου να εξασφαλισθούν ίσες ευκαιρίες εργασίας για όλους, ανεξαρτήτως της ηλικίας, της φυλής, του φύλου, της αναπηρίας και πεποιθήσεών τους» 7

ότι η Επιτροπή προτίθεται να εκπονήσει μια ανακοίνωση προς το Ευρωπαϊκό Κοινοβούλιο και το Συμβούλιο, στην οποία θα εκθέτει λεπτομερώς το πρόγραμμα δράσης της στον τομέα αυτόν 7

τα συμπεράσματα του Συμβουλίου της 30ής Μαΐου 1995 και την τελική έκθεση που υπέβαλε η Συμβουλευτική Επιτροπή για το Ρατσισμό και τη Ξενοφοβία, η οποία συνεστήθη από το Ευρωπαϊκό Συμβούλιο της Κέρκυρας 7

ότι το 1995 έχει ανακηρυχθεί από τα Ηνωμένα Έθνη «Διεθνές Έτος κατά της Μισαλλοδοξίας» και ότι το Συμβούλιο της Ευρώπης, βάσει της Δήλωσης της Βιέννης, αποφάσισε να αναλάβει εντός του τρέχοντος έτους, στα πλαίσια του προγράμματος δράσης του, μια ευρωπαϊκή εκστρατεία κατά του ρατσισμού, της ξενοφοβίας, του αντισημιτισμού και της μισαλλοδοξίας 7

ότι τα όργανα της Ευρωπαϊκής Ένωσης και οι αρμόδιες αρχές των κρατών μελών, πρέπει να λάβουν, στο πλαίσιο των αντίστοιχων αρμοδιοτήτων τους, τα αναγκαία μέτρα για την εφαρμογή του παρόντος ψηφίσματος 7

ότι το παρόν ψήφισμα δεν επηρεάζει ούτε το κοινοτικό δίκαιο, ιδίως όσον αφορά την ελεύθερη κυκλοφορία των προσώπων, ούτε τις σχετικές εθνικές διατάξεις, ιδίως όσον αφορά τις κοινωνικές ασφαλίσεις, το δικαίωμα διαμονής και την πρόσβαση στην εργασία, οι οποίες εφαρμόζονται επί ατόμων μη καλυπτομένων από το κοινοτικό δίκαιο,

1. ΚΑΤΑΔΙΚΑΖΟΥΝ απεριφράστως κάθε μορφή ρατσισμού, ξενοφοβίας και αντισημιτισμού, ως και την διακεκριμένη παραβίαση των δικαιωμάτων του ατόμου και τη θρησκευτική μισαλλοδοξία, ιδίως στους τομείς της απασχόλησης και των κοινωνικών υποθέσεων,

2. ΛΑΜΒΑΝΟΥΝ ΥΠΟ ΣΗΜΕΙΩΣΗ την ανησυχία που επανειλημμένως έχει εκφράσει το Ευρωπαϊκό Κοινοβούλιο για τον πολλαπλασιασμό των πράξεων ρατσιστικής βίας σε πολλές χώρες της Ευρώπης και για την ανάπτυξη, σε ορισμένες από αυτές, της προπαγάνδας που χρησιμοποιεί τη ξενοφοβία για εκλογικούς σκοπούς,

3. ΑΝΑΓΝΩΡΙΖΟΥΝ τη μεγάλη σημασία της άσκησης, στον τομέα της κοινωνικής πολιτικής, πολιτικών που θα βασίζονται στις αρχές των μη διακρίσεων και της ισότητας ευκαιριών, σε επίπεδο Ευρωπαϊκής Ένωσης και σε επίπεδο κρατών μελών, στο πλαίσιο των αντιστοίχων αρμοδιοτήτων τους, ως συμβολή στον κοινό αγώνα κατά του ρατσισμού και της ξενοφοβίας,

4. ΣΗΜΕΙΩΝΟΥΝ με ενδιαφέρον ότι το Συμβούλιο μελετά μέτρα με στόχο:

α) την ποινικοποίηση στο πλαίσιο του εσωτερικού δικαίου των κρατών μελών κάθε προτροπής για διακρίσεις, βία και μίσος φυλετικού ή θρησκευτικού χαρακτήρα 7

β) την προσέγγιση των δικαστικών και διοικητικών πρακτικών μεταξύ των κρατών μελών για την καταπολέμηση των εν λόγω εγκλημάτων 7

γ) τη βελτίωση της διεθνούς συνεργασίας στον τομέα αυτόν, ιδίως όσον αφορά τον έλεγχο παντός ρατσιστικής φύσεως υλικού, καθώς και της διάδοσής του από τις δύο μεριές των συνόρων,

5. ΕΚΦΡΑΖΟΥΝ ΤΗΝ ΙΚΑΝΟΠΟΙΗΣΗ ΤΟΥΣ διότι ο αρμόδιος για τις κοινωνικές υποθέσεις και την απασχόληση επίτροπος επιφορτίσθηκε ειδικά με την καταπολέμηση του ρατσισμού και της ξενοφοβίας, καθώς και με όλα τα ζητήματα που σχετίζονται με τις διακρίσεις τις εμπνεόμενες από τα κίνητρα αυτά,

6. ΚΑΛΟΥΝ την Επιτροπή να συμπεριλάβει, στην ανακοίνωσή της, κατάσταση των δράσεων που αναλαμβάνονται στα πλαίσια των υπαρχόντων κοινοτικών προγραμμάτων και να παρουσιάσει τις δυνατότητες μελλοντικών δράσεων στον τομέα της καταπολέμησης του ρατσισμού και της ξενοφοβίας,

7. ΚΑΛΟΥΝ τα κράτη μέλη να προχωρήσουν, λαμβάνοντας υπόψη τις συστάσεις που εξεπόνησε η Συμβουλευτική Επιτροπή για το «Ρατσισμό και τη Ξενοφοβία», στην επιδίωξη των εξής κοινών στόχων:

α) εξασφάλιση της προστασίας των ατόμων από οιασδήποτε μορφής διακρίσεις λόγω φυλής, χρώματος, θρησκείας, εθνικότητας ή εθνότητας 7

β) προώθηση της απασχόλησης και της επαγγελματικής κατάρτισης ως βασικών μέσων για την ένταξη ατόμων που διαμένουν νομίμως στο συγκεκριμένο κράτος μέλος, λαμβάνοντας υπόψη τον ποικιλόμορφο χαρακτήρα της κοινωνίας 7

γ) αγώνας κατά των διακρίσεων στην εργασία, σε βάρος εργαζομένων που διαμένουν νομίμως στα κράτη μέλη 7

δ) προώθηση της ισότητας ευκαιριών για τις ομάδες ατόμων που είναι ιδιαίτερα ευάλωτα στις διακρίσεις, ιδίως τις γυναίκες, τους νέους και τα παιδιά 7

ε) ευαισθητοποίηση της ευρωπαϊκής κοινής γνώμης και των νέων όσον αφορά τις δημοκρατικές αρχές και τα δικαιώματα του ανθρώπου, καθώς και την αρχή της πολιτιστικής και θρησκευτικής ποικιλομορφίας 7

στ) τόνωση της συνεργασίας και ανταλλαγής εμπειρίας μεταξύ κρατών μελών όσον αφορά τις μεθόδους και τους τρόπους εργασίας για την προώθηση της κοινωνικής συνοχής.

8. ΚΑΛΟΥΝ τα κράτη μέλη να λάβουν τα ακόλουθα μέτρα:

α) να επικυρώσουν, εάν δεν το έχουν ακόμη πράξει, τις διεθνείς πράξεις που αφορούν στην καταπολέμηση οιασδήποτε μορφής φυλετικών διακρίσεων 7

β) να αναπτύξουν, στα εκπαιδευτικά τους συστήματα, στα Ινστιτούτα επαγγελματικής κατάρτισης και κατάρτισης των εκπαιδευτών και στα προγράμματα κατάρτισης υπαλλήλων και στελεχών επιχειρήσεων, πνεύμα σεβασμού της ποικιλομορφίας και της ισότητας των ανθρωπίνων όντων και αισθήματα ανοχής 7

γ) να υποστηρίξουν κινήσεις και οργανώσεις πολιτών που συμμετέχουν ενεργά, με δημοκρατικά μέσα, στην καταπολέμηση του ρατσισμού και της ξενοφοβίας και να συνεργασθούν αποφασιστικά με τις εν λόγω κινήσεις και οργανώσεις, βάσει των εθνικών πρακτικών 7

δ) να προωθήσουν αποτελεσματικά μέσα αυτοελέγχου, όπως κώδικες καλής συμπεριφοράς, μεταξύ των επαγγελματιών των μέσων μαζικής ενημέρωσης.

9. ΚΑΛΟΥΝ τους κοινωνικούς εταίρους να συμμετάσχουν ενεργά, διατηρώντας συγχρόνως την αυτονομία τους, στην πραγμάτωση των στόχων οι οποίοι αναφέρονται το παρόν ψήφισμα και να υποστηρίξουν διά των ενεργειών τους τα μέτρα που θεσπίζονται από τα κράτη μέλη για την καταπολέμηση του ρατσισμού και της ξενοφοβίας.

(1) ΕΕ αριθ. C 158 της 25. 6. 1986, σ. 1.

(2) ΕΕ αριθ. C 157 της 27. 6. 1990, σ. 1.

(3) ΕΕ αριθ. C 323 της 21. 11. 1994, σ. 154.

(4) ΕΕ αριθ. C 126 της 22. 5. 1995, σ. 75.

(5) ΕΕ αριθ. C 43 της 20. 2. 1995, σ. 63.